Tamsalt n tira s tmaziɣt, ur teshil ara ɣef yineɣmasen n « la dépêche de kabylie », acku ɣas ma yella xedmen asileɣ deg tutlayt-agi, maca ur tt-ɣrin ara s telqayt, meḥsub ɣran kan ilugan n tira amek ara yarun s tmaziɣt akken iwata, mebla tuccḍiwin, ma yella d tajerrumt neɣ d tassedast (amek ilaq ad tebnu tefyirt akken iṣeḥḥa) ur tt-ɣrin ara, anect-a i yeǧǧan ineɣmasen mi ara ttarun xeddmen tuccḍiwin di tseddast, si lqella n tmussni. I wakken ad neṣṣiweḍ ad naru s tmaziɣt, ilaq ad nissin tutlayt, meḥsub mačči aru kan, ilaq ad nissin mliḥ lebni n tseddast n tutlayt-agi.